«Ազատություն» ռադիոկայանի հետ զրույցում Արարատ Արքունը, ով այժմ Հայաստանում է գտնվում, ասաց, որ վերջին 20 տարիների ընթացքում Հայոց ցեղասպանության թեման մեծ հետաքրքրության է արժանանում եւ առավել այժմեական է դարձել Միացյալ Նահանգներում: Այդ պատճառով ամերիկահայ գրողները, ինչպես Փիթեր Սուրյանը, Փիթեր Բալաքյանը, Փիթեր Նաջարյանը եւ այլք ամերիկացի ընթերցողին են ներկայացնում վեպերի, վիպակների, պատմվածքների շարք` հենց Հայոց ցեղասպանության թեմայով: